શહેરમાં ફરસાણની દુકાનોવાળા ફાફડા-જલેબીનાં વેચાણ માટે ખાસ કાઉન્ટર અને સ્ટોલ ઉભા કર્યા છે કારણ કે, દશેરાએ ફાફડા-જલેબી ખરીદવા લોકોની લાંબી લાઇનો લાગતી હોય છે. અમદાવાદીઓ માટે ફાફડા-જલેબી વિના વિજયાદશમીનાં પર્વની ઉજવણી અધૂરી જ ગણવામાં આવે છે. એક અંદાજ અનુસાર અમદાવાદીઓ ગુરૂવાર રાતથી શુક્રવારનાં સમગ્ર દિવસ દરમિયાન અંદાજે રૂ.૧૭ કરોડથી વધુનાં ફાફડા-જલેબી ઝાપટી જશે. આ વર્ષે ફાફડા-જલેબીમાં ૧૦ થી ૧પ ટકા ભાવ વધારો જોવા મળ્યો છે, છતાં વધેલા ભાવની પરવા કર્યા વગર શહેરીજનો હોંશે હોંશે ફાફડા-જલેબી અને ચોળાફળી આરોગશે.